b'\n_START_ARTICLE_\nTiger\n_START_SECTION_\nVarstvo\n_START_PARAGRAPH_\nTigra ogro\xc5\xbeajo divji lov, uni\xc4\x8devanje okolja in pomanjkanje plena. Zadnji ostanki tigrov so razkropljeni po vzhodni Rusiji, na Kitajskem in Sumatri ter med Vietnamom in Indijo. \xc4\x8ceprav je v glavnem povsod zavarovan, se divji lov nadaljuje zardi krzna in potreb kitajskega tradicionalnega zdravilstva.\n_START_SECTION_\nOpis\n_START_PARAGRAPH_\nTiger je najve\xc4\x8dji in verjetno tudi najnapadalnej\xc5\xa1i \xc4\x8dlan ma\xc4\x8dje dru\xc5\xbeine. Na voljo mora imeti \xc5\xa1irno obmo\xc4\x8dje, da nalovi dovolj hrane za pre\xc5\xbeivetje. Zaradi tega pogosto prihaja v stik z ljudmi. Danes \xc5\xbeivi v divjini manj kot 5000 tigrov. Tigri \xc5\xbeivijo v te\xc5\xbeko prehodnih gozdovih Azije, kjer so po navadi dobro skriti. Za razliko od ve\xc4\x8dine drugih ma\xc4\x8dk imajo radi vodo in veliko plavajo ali pa se v vodi samo hladijo. Lov na tigre ima dolgo zgodovino. V\xc4\x8dasih so za to uporabljali slone , ker je bil lovec na njem sorazmerno varen, pa \xc5\xa1e dober razgled je imel. Poznamo osem podvrst tigrov in prav vsem grozi izumrtje. Med seboj se razlikujejo po velikosti in barvi ko\xc5\xbeuha. Najredkej\xc5\xa1a je bela barva ko\xc5\xbeuha. V \xc5\xbeivalskih vrtovih so zredili ve\xc4\x8d kot 100 belih tigrov. Neko\xc4\x8d so opazili celo tigra brez prog. Najve\xc4\x8dji in najredkej\xc5\xa1i je sibirski tiger, ki tehta do 385\xc2\xa0kg. Sko\xc4\x8di lahko 12 metrov dale\xc4\x8d, kar je \xc5\xa1tirikrat dlje, kot meri njegov trup. Na razli\xc4\x8dna okolja se privadi v zgolj par dneh , ker ima zelo pametno levo stranico mo\xc5\xbeganov hkrati pa desno uporablja za spomin. Po starem zapisu iz italijanske knjige Divje zveri so tigri razgla\xc5\xa1eni za 2. najlep\xc5\xa1e \xc5\xbeivali.'